CELEX: 62015CN0127
Language: fi
Date: 2015-03-12 00:00:00
Title: Asia C-127/15: Ennakkoratkaisupyyntö, jonka Oberster Gerichtshof (Itävalta) on esittänyt 12.3.2015 – Verein für Konsumenteninformation v. INKO, Inkasso GmbH

22.6.2015   
            
            
               FI
            
            
               Euroopan unionin virallinen lehti
            
            
               C 205/13
            
         Ennakkoratkaisupyyntö, jonka Oberster Gerichtshof (Itävalta) on esittänyt 12.3.2015 – Verein für Konsumenteninformation v. INKO, Inkasso GmbH
   (Asia C-127/15)
   (2015/C 205/18)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberster Gerichtshof
   
      Pääasian asianosaiset
   
   
      Valittaja: Verein für Konsumenteninformation
   
      Vastapuoli: INKO, Inkasso GmbH
   
      Ennakkoratkaisukysymykset
   
   
               1)
            
            
               Onko perintätoimistoa, joka tarjoaa ammattimaisesti harjoittamansa perinnän yhteydessä toimeksiantajiensa nimissä niiden velallisille maksamista maksuerissä koskevien sopimusten tekemistä, missä yhteydessä se laskuttaa toiminnastaan kulut, jotka tulevat viime kädessä velallisten maksettaviksi, pidettävä kulutusluottosopimuksista ja neuvoston direktiivin 87/102/ETY kumoamisesta 23.4.2008 annetun Euroopan parlamentin ja neuvoston direktiivin 2008/48/EY (1) 3 artiklan f alakohdassa tarkoitettuna ”luotonvälittäjänä”?
            
         
               2)
            
            
               Jos ensimmäiseen kysymykseen vastataan myöntävästi:
               Onko maksamista maksuerissä koskeva sopimus, joka tehdään perintätoimiston välityksellä velallisen ja sen velkojan välillä, direktiivin 2008/48/EY 2 artiklan 2 kohdan j alakohdassa tarkoitettu ”maksuton velan maksamisen lykkäys”, jos velallinen sitoutuu ainoastaan maksamaan avoimen saatavan sekä sellaiset korot ja kulut, joita hänen olisi pitänyt maksaa maksuviivästyksen perusteella muutenkin lain nojalla – eli myös ilman tällaista sopimusta?
            
         
      (1)  EUVL L 133, s. 66.